Hr Erkki Keldo

majandus- ja tööstusminister

Majandus- ja kommunikatsiooniministeerium 26.03.2025

**Tervisevaldkonna kollektiivlepingu laiendatud tingimuste esitamine**

Eesti Arstide Liit, Eesti Tervishoiutöötajate Kutseliit, Eesti Õdede Liit, Eesti Kliiniliste Psühholoogide Kutseliit ja Eesti Kliiniliste Logopeedide Kutseliit töötajate esindajatena ning Eesti Haiglate Liit ja Eesti Kiirabi Liit tööandjate esindajatena sõlmisid 23.03.2025 tervishoiuvaldkonna kollektiivlepingu (lisa 1). Pooled leppisid 23.03.2025 kokku, et kollektiivlepingu punktides 2, 3, 4, 5.1, 5.2, ja 7.1 sätestatud töötasu ning töö- ja puhkeaja tingimusi laiendatakse kollektiivlepingu seaduse § 42 tähenduses kõigile asutustele ja ettevõtetele (tööandjatele), kes osutavad tervishoiuteenuseid Terviseameti poolt väljastatud tegevusloa alusel ja kelle tegevust rahastatakse Tervisekassaga sõlmitud ravi rahastamise lepingu alusel või riigieelarvest, ning kõigile töötajatele, kes töötavad nendes asutustes ja ettevõtetes.

Töötajate liitude (ametiühingute) põhikirjad:

[Eesti Arstide Liidu põhikiri](https://arstideliit.ee/eesti-arstide-liit/pohikiri)

[Eesti Tervishoiutöötajate Kutseliidu põhikiri](https://www.kutseliit.eu/wp-content/uploads/etk-pohikiri.pdf)

[Eesti Õdede Liidu põhikiri](https://www.ena.ee/wp-content/uploads/2022/04/EOL-pohikiri.pdf)

[Eesti Kliiniliste Psühholoogide Kutseliidu põhikiri](https://ekpk.ee/wp-content/uploads/2024/01/EKPK_pohikiri_2023.pdf)

[Eesti Kliiniliste Logopeedide Kutseliidu põhikiri](https://eklk.ee/eklk-pohikiri/)

Kollektiivlepingu tingimuste laiendamise kavatsusest informeerimiseks avaldasid lepingu pooled teate ajalehes Postimees 02.10.2024, lk 5 (lisa 9). Läbirääkimiste pooled ei saanud ühtki konsulteerimise soovi tööandjatelt ja töötajate ühingutelt või liitudelt, kelle suhtes kavatseti kollektiivlepingu tingimust laiendada. Kollektiivlepingu laiendamise läbirääkimised peeti 31.01.2025.

Kollektiivlepingu sõlmimisest teavitasid lepingu pooled avalikkust 24.03.2025 pressiteatega, mis avaldati ajalehes Postimees <https://www.postimees.ee/8216205/tervishoiuvaldkonna-uleriigiline-kollektiivlepe-sai-allkirjad> , ERR uudistes ja portaalis jt üleriigilise levikuga meediaväljaannetes Eesti Arstide Liidu ja teiste kollektiivlepingu sõlminud liitude kodulehtedel on [kollektiivlepingu täistekst](https://arstideliit.ee/wp-content/uploads/2025/03/2025_03_22_Tervishoiuvaldkonna_kollektiivleping_2025_2026.pdf).

Tõendid kollektiivlepingu tingimuste laiendamises kokku leppinud liitude esinduslikkuse kriteeriumitele vastavuse kohta on esitatud lisades 2–8.

Tervishoiuvaldkonna kollektiivlepingu sõlminud poolte nimel

lugupidamisega

*allkirjastatud digitaalselt*

Katrin Rehemaa

Eesti Arstide Liidu peasekretär

Lisa 1. Kollektiivleping

Lisa 2. EAL liikmete arv

Lisa 3. ETK liikmete arv

Lisa 4. EÕL liikmete arv

Lisa 5. EKPK liikmete arv

Lisa 6. EKLK liikmete arv

Lisa 7. EHL liikmete nimekiri

Lisa 8. EKL liikmete nimekiri

Lisa 9. KL laiendamise läbirääkimiste teade